На основу Решења о банкротству стечајног судије Привредног суда у Нишу Ст. 39/2013 од 06.05.2014. године, и у складу са чланoвима 131, 132 и 133 Закона о стечају *(„Службени гласник Републике Србије“ број 104/2009, 99/2011-др. закон,, 71/2012-одлука УС, 83/2014, 113/2017, 44/2018 и 95/2018*), Националним стандардом број 5 - Национални стандард о начину и поступку уновчења имовине стечајног дужника („*Службени гласник РС“ број 62/2018*), као и одредбама Закона о изменама и допунама Закона о Агенцији за лиценцирање стечајних управника ( „*Службени гласник Републике Србије“ број* 89/2015), Агенција за лиценцирање стечајних управника као стечајни управник стечајног дужника

**ДОО ЕИ „Истраживачко-развојни институт“ Ниш - у стечају**

**Булевар цара Константина** **80-86**

**ОГЛАШАВА**

**продају непокретне и покретне имовине стечајног дужника**

 **методом јавног надметања**

|  |  |  |
| --- | --- | --- |
| **Предмет продаје** | **Почетна цена (дин.)** | **Депозит** **(дин.)** |
| **Имовинска целина 1.****А)** **Зграда бр. 1** – зграда осталих индустријских делатности у Нишу, ул. булевар цара Константина бр. 80-86 Ниш, изграђена на **кат.парц.бр. 10998/97 КО Ниш – Ћеле Кула**, грађевинске површине 1011 м2, спратности Пр+2Сп, уписана у В лист – 1.део у **листу непокретности. бр. 81** КО Ниш – Ћеле Кула, као Приватна својина, са обимом удела 1/1, са посебним деловима и то:1. **Посебни део бр. 1** - Пословни простор - осам просторија за које није утврђена делатност, укупне површине **492 м2**, облик својине – приватна, са обимом удела 1/1, које се налазе **у приземљу** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део;
2. **Посебни део бр. 2** – Пословни простор - девет и више просторија за које није утврђена делатност, укупне површине **287 м**2, облик својине – приватна, са обимом удела 1/1, које се налазе **у приземљу** зграде осталих индустријских делатности, постојеће на кат.парц бр. 10998/97 КО Ниш Ћеле Кула, уписане у лист непокретности бр. 81, В лист – 2. део;
3. **Посебни део бр. 3** – Пословни простор - две просторије за које није утврђена делатност, укупне површине **54 м2**, облик својине – приватна, са обимом удела 1/1, које се налазе **у приземљу** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део;
4. **Посебни део број 4** – Пословни простор – девет и више просторија за које није утврђена делатност, укупне површине **518 м2**, облик својине – приватна, са обимом удела 1/1, које се налазе **на првом спрату** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део.
5. **Посебни део бр. 5** – Пословни простор - девет и више просторија за које није утврђена делатност, укупне површине **372 м2**, облик својине – приватна, са обимом удела 1/1, које се налазе **на првом спрату** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део.
6. **Посебни део бр. 6** – Пословни простор - девет и више просторија за које није утврђена делатност, укупне површине **468 м2**, облик својине – приватна, са обимом удела 1/1, које се налазе **на другом спрату** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део
7. **Посебни део бр. 7** – Пословни простор - осам просторија за које није утврђена делатност, укупне површине **379 м2**, облик својине – приватна, са обимом удела 1/1, које се налазе **на другом спрату** зграде осталих индустријских делатности, постојеће на кат.парц. бр. 10998/97 КО Ниш Ћеле Кула, уписане у лист непокретности бр. 81, В лист – 2. део.

**Б)** **Зграда бр. 1** – зграда осталих индустријских делатности у Нишу, ул. булевар цара Константина бр. 80-86 Ниш, изграђена на **кат.парц.бр. 10998/140 КО Ниш – Ћеле Кула**, грађевинске површине **1006 м2,** спратности Пр+3Сп+Пк, уписана у В лист – 1.део, **лист непокретности бр. 83** КО Ниш – Ћеле Кула, као мешовита својина, са заједничким уделима стечајног дужника, АД „Квалитет“ Ниш и „ЕИ Корпорација“ АД Ниш – у стечају, и то:1. **Посебни део бр. 7** - Пословни простор - четири просторије за које није утврђена делатност, укупне површине **308 м2**, облик својине – приватна, са обимом удела 1/1, које се налазе **на другом спрату** зграде осталих индустријских делатности, постојеће на кат.парц. бр. 10998/140 КО Ниш Ћеле Кула, уписане у лист непокретности бр. 83, В лист – 2. део;
2. **Посебни део бр. 9** - Пословни простор - девет и више просторија за које није утврђена делатност, укупне површине **583 м2**, облик својине – приватна, са обимом удела 1/1, које се налазе **на трећем спрату** зграде осталих индустријских делатности, постојеће на кат.парц бр. 10998/140 КО Ниш Ћеле Кула, уписане у лист непокретности бр. 83, В лист – 2. део;
3. **Посебни део бр. 6** - Пословни простор - две просторије осталих индустријских делатности, укупне површине **862 м2**, облик својине – приватна, са обимом удела 1/1, које се налазе **на поткровљу** зграде осталих индустријских делатности, постојеће на кат.парц. бр. 10998/140 КО Ниш Ћеле Кула, уписане у лист непокретности бр. 83, В лист – 2. део;

**В). Покретна имовина –опрема, канцеларијски инвентар и залихе по специфиацији у продајној документацији.** | **52.861.475,50** | **21.144.590,20** |

Право на учешће имају сва правна и физичка лица која:

1. Након добијања профактуре, изврше уплату ради откупа продајне документације у износу од **50.000,00 динара.** Профактура се може преузети у канцеларији повереника стечајног управника, у Нишу, ул. Светосавска бр.12/9, сваког радног дана у периоду **од 10:00 до 14:00 часова**, уз обавезну најаву поверенику стечајног управника (рок за откуп продајне документације je **16.12.2019. године**);
2. Уплате **депозит** на текући рачун стечајног дужника бр. **200-2780510101034-28** отворенкод Банке Поштанска штедионица а.д. Београд или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита je **16.12.2019. године**). У случају да се као депозит положи првокласна банкарска гаранција, оригинал исте се ради провере мора доставити Служби финансија Агенције за лиценцирање стечајних управника, Теразије 23, 6. спрат, Београд, најкасније до **16.12.2019. године** до 15:00 часова по београдском времену (GMT+1), док се копија доставља поверенику Агенцијe за лиценцирање стечајних управника заједно са обрасцем пријаве. Банкарска гаранција мора имати рок важења до **23.03.2020. године**.
3. Потпишу изјаву о губитку права на враћање депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 09:00 до 14:00 часова, а најкасније 7 дана пре заказане продаје (уз претходну најаву поверенику стечајног управника).

Након уплате депозита, а најкасније до **18.12.2019. године** потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), пуномоћје за заступање, уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање** одржаће се дана **23.12.2019. године у 11:00 часова** на следећој адреси: **Агенција за лиценцирање стечајних управника, Теразије бр 23, Београд, III спрат, сала број 301.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно **у периоду од 09:00 до 10:50 часова**, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од два радна дана од дана јавног надметања, након чега ће му бити враћена гаранција.

* Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања купопродајног уговора.
* Ако проглашени купац не закључи купопродајни уговор, или не уплати купопродајну цену у прописаним роковима и по прописаној процедури, губи право на повраћај депозита а за купца се проглашава други најбољи понуђач. Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му гаранција бити враћена. У конкретном случају, купопродајни уговор потписује се у року од 3 (три) радна дана од пријема обавештења којим се други најбољи понуђач проглашава за купца.
* Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.
* Порезе и трошкове, који произлазе из закљученог купопродајног уговора, укључујући и порез на пренос апсолутних права, као и трошкове на име сачињавања односно овере уговора, као и све друге овде посебно непоменуте трошкове који проистичу и/или су у вези са поступком купопродаје, у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

НАПОМЕНА: Није дозвољено достављање оригинала банкарске гаранције пошиљком (обичном или препорученом), путем факса, маил-а или на други начин, осим на начин прописан у тачки 2. Услова за стицање права за учешће из овог огласа.

Oвлашћено лице: повереник Гордана Јовановић, контакт телефон: 060/30-30-420.